Diktator
Diktator (lotincha: dicto soʻzidan olingan boʻlib — buyuraman, soʻzlayman, amr qilaman) degan maʼnolarni beradi. Ushbu soʻz ostida koʻpgina maʼnolar tushuniladi va keng maʼnoda uch guruhga boʻlinadi shuningdek: Diktatura tartibi mavjud boʻlgan davlatlarda, davlat qonunlarining favqulodda tayinlangan va mahdudiyatsiz hokimiyatdagi ahamiyatga molik shaxs, davlat arbobi. Qadimgi Rim Respublikasi davrida(Eramizdan avvalgi V asr — I asrning ikkinchi yarmi)senatning qarorlariga asosan hususiy tahlikali vaziyatlarda (harbiy tahlikalar va xavfsizlik) uzogʻi bilan 6 oy muddatga konsul etib tayinlangan salohiyatli shaxs. Qattiqqoʻl va yagonalik hisini tuyayotgan rahbar, davlat idoralarida hamda millat tassarufidagi mahdud hokimiyatga ega boʻlgan shaxs. Oʻzbekiston milliy ensiklopediyasi maʼlumotlariga koʻra quyidagilarni anglatadi: 1) Qadimgi Rimda yuqori lavozimdagi shaxs. Urushda va mamlakat ichida davlat uchun katta xavf tugʻilgan, juda mushkul favqulodda vaziyatlar yuzaga kelgan paytlarda tayinlangan. Diktator ayni bir vaqtda oliy fuqarolik, harbiy va sud hokimiyatiga ega boʻlgan. Qonun chiqaruvchi hokimiyat ham diktatorning qoʻlida boʻlgan, u oʻziga qarshi qaratilgan har qanday, hatto qonuniy xatti-harakatlardan ham qoʻrqmagan. Diktatorlik lavozimiga avval faqat patritsiylar, mil. av. 356-yildan esa plebeylar ham qoʻyilgan. Mil. av. I asrda muddatsiz diktatura ham boʻlgan (Sulla, Sezar va b.ning diktaturasi); 2) cheklanmagan hokimi-yatga ega boʻlgan yakka hukmron shaxs, hokimi mutlaq; 3) koʻchma maʼnoda — oʻz xohish-irodasini boshqalarga majburan qabul qildiruvchi shaxs.